
Ministru kabineta noteikumi Nr. 253
Rīgā 2025. gada 29. aprīlī (prot. Nr. 17 2. §)
Grozījumi Ministru kabineta 2023. gada 17. oktobra noteikumos Nr. 597 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.3. pasākuma "Uzņēmuma atbalsts dalībai kapitāla tirgos" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2023. gada 17. oktobra noteikumos Nr. 597 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.3. pasākuma "Uzņēmuma atbalsts dalībai kapitāla tirgos" īstenošanas noteikumi" (Latvijas Vēstnesis, 2023, 205. nr.; 2024, 173. nr.) šādus grozījumus:
· 1. Izteikt 5. punktu šādā redakcijā:
· "5. Pasākuma īstenošanai pieejamais kopējais attiecināmais finansējums ir 1 662 563 euro, tai skaitā Eiropas Reģionālās attīstības fonda finansējums – 1 413 178 euro un valsts budžeta finansējums – 249 385 euro. Maksimālais Eiropas Reģionālās attīstības fonda finansējuma apmērs nepārsniedz 85 % no projekta kopējā attiecināmā finansējuma."
· 2. Svītrot 6. punktu.
· 3. Svītrot 7. punktu.
· 4. Izteikt 8.1.1. apakšpunktu šādā redakcijā:
· "8.1.1. atbalstītie uzņēmumi (tai skaitā mikrouzņēmumi, mazie, vidējie un lielie uzņēmumi) – 8 komersanti;".
· 5. Izteikt 8.1.2. apakšpunktu šādā redakcijā:
· "8.1.2. ar grantiem atbalstītie uzņēmumi – 8 komersanti;".
· 6. Izteikt 8.2. apakšpunktu šādā redakcijā:
· "8.2. rezultāta rādītājs: publisko atbalstu papildinošās privātās investīcijas – 1 662 562 euro."
· 7. Izteikt 13. punktu šādā redakcijā:
· "13. Atbalsts pasākuma ietvaros tiek sniegts granta veidā saskaņā ar Eiropas Komisijas 2023. gada 13. decembra Regulu (ES) Nr. 2023/2831 par Līguma par Eiropas Savienības darbību 107.  un 108. panta piemērošanu de minimis  atbalstam (turpmāk  – Komisijas regula Nr. 2023/2831), Eiropas Komisijas 2013. gada 18. decembra Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē (turpmāk – Komisijas regula Nr. 1408/2013) vai Eiropas Komisijas 2014. gada 27. jūnija Regulu (ES) Nr. 717/2014 par Līguma par Eiropas Savienības darbību 107. un 108. panta piemērošanu de minimis atbalstam zvejniecības un akvakultūras nozarē (turpmāk – Komisijas regula Nr. 717/2014)."
· 8. Izteikt 17.2. apakšpunktu šādā redakcijā:
· "17.2. atbilst nozarēm vai darbībām, kas noteiktas Komisijas regulas Nr.  2023/2831 1. panta 1. punktā, ja atbalstu piešķir saskaņā ar Komisijas regulu Nr. 2023/2831;".
· 9. Papildināt ar 17.2.1 apakšpunktu šādā redakcijā:
· "17.2.1 atbilst darbībām, kas noteiktas Komisijas regulas Nr. 1408/2013 1. panta 1. punktā, ja atbalstu piešķir saskaņā ar Komisijas regulu Nr. 1408/2013;".
· 10. Papildināt ar 17.2.2 apakšpunktu šādā redakcijā:
· "17.2.2 atbilst darbībām, kas noteiktas Komisijas regulas Nr. 717/2014 1. panta 1. punktā, ja atbalstu piešķir saskaņā ar Komisijas regulu Nr. 717/2014;".
· 11. Svītrot 17.4. apakšpunktu.
· 12. Izteikt 18. punktu šādā redakcijā:
· "18. Atbalsts netiek piešķirts projekta iesniedzējam, kurš:
· 18.1. vienlaikus darbojas nozarē vai veic darbības, kas minētas šo noteikumu 17.2. apakšpunktā, ja atbalstu piešķir saskaņā ar Komisijas regulu Nr. 2023/2831;
· 18.2. vienlaikus veic darbības, kas minētas šo noteikumu 17.2.1 apakšpunktā, ja atbalstu piešķir saskaņā ar Komisijas regulu Nr. 1408/2013;
· 18.3. vienlaikus veic darbības, kas minētas šo noteikumu 17.2.2 apakšpunktā, ja atbalstu piešķir saskaņā ar Komisijas regulu Nr. 717/2014."
· 13. Izteikt 21. punktu šādā redakcijā:
· "21. Šo noteikumu 20. punktā minētās izmaksas attiecināmas saskaņā ar atbalstu, kas sniegts atbilstoši Komisijas regulai Nr. 2023/2831, Komisijas regulai Nr. 1408/2013 vai Komisijas regulai Nr. 717/2014. Vienā projekta iesniegumā atbalstam var pieteikties vienā no šo noteikumu 19. punktā minētajiem atbalsta veidiem."
· 14. Izteikt 29. punktu šādā redakcijā:
· "29. Finansējuma saņēmējs paraksta apliecinājumu par interešu konflikta neesību, kā arī projekta īstenošanas laikā tiek ievēroti interešu konflikta novēršanas nosacījumi un, ja nepieciešams, tiek novērsti vai laboti identificētie riski vai konstatētais interešu konflikts saskaņā ar Eiropas Parlamenta un Padomes 2024. gada 23. septembra Regulas (ES, Euratom) Nr. 2024/2509 par finanšu noteikumiem, ko piemēro Savienības vispārējam budžetam, 61. panta prasībām."
· 15. Izteikt 31. punktu šādā redakcijā:
· "31. Par atbalsta piešķiršanas dienu uzskatāma diena, kad sadarbības iestāde pieņēmusi lēmumu par projekta iesnieguma apstiprināšanu vai sniegusi atzinumu par lēmumā noteikto nosacījumu izpildi, ja iepriekš pieņemts lēmums par projekta iesnieguma apstiprināšanu ar nosacījumu. Atbalstu finansējuma saņēmējam izmaksā pēc sekmīgas akciju vai parāda vērtspapīru iekļaušanas tirdzniecības vietā."
· 16. Izteikt 33. punktu šādā redakcijā:
· "33. Atbalstu, kas sniegts šo noteikumu ietvaros saskaņā ar Komisijas regulu Nr. 2023/2831, Komisijas regulu Nr. 717/2014 vai Komisijas regulu Nr. 1408/2013, nevar apvienot ar atbalstu par vienām un tām pašām attiecināmajām izmaksām, kas sniegts citā valsts atbalsta programmā vai individuālajā projektā."
· 17. Izteikt 34. punktu šādā redakcijā:
· "34. Atbalstu, pamatojoties uz Komisijas regulu Nr. 2023/2831, Komisijas regulu Nr. 717/2014 vai Komisijas regulu Nr. 1408/2013, projekta iesniedzējam piešķir, ja ir ievērotas minēto regulu prasības un normatīvie akti par de minimis atbalsta uzskaites un piešķiršanas kārtību."
· 18. Izteikt 35. punktu šādā redakcijā:
· "35. Pirms atbalsta piešķiršanas atbalsta sniedzējs pārbauda, vai pretendentam plānotais de minimis atbalsts:
· 35.1. kopā ar iepriekšējos trijos gados piešķirto atbalstu nepārsniedz Komisijas regulas Nr. 2023/2831 3. panta 2. punktā noteikto maksimālo apmēru viena vienota uzņēmuma līmenī, ja pretendents pretendē uz atbalstu saskaņā ar Komisijas regulu Nr. 2023/2831. Viens vienots uzņēmums ir uzņēmums, kas atbilst Komisijas regulas Nr. 2023/2831 2. panta 2. punktā minētajiem kritērijiem;
· 35.2. triju gadu laikā, skaitot no de minimis atbalsta piešķiršanas dienas, nepārsniedz noteikto maksimālo apmēru saskaņā ar Komisijas regulas Nr. 1408/2013 3. panta 2. un 3. punktu un 5. panta 1., 2. un 2.a. punktu viena vienota uzņēmuma līmenī, ja pretendents pretendē uz atbalstu saskaņā ar Komisijas regulu Nr. 1408/2013. Viens vienots uzņēmums ir uzņēmums, kas atbilst Komisijas regulas Nr. 1408/2013 2. panta 2. punktā minētajiem kritērijiem;
· 35.3. kopā ar iepriekšējos trijos fiskālajos gados piešķirto atbalstu nepārsniedz noteikto maksimālo apmēru saskaņā ar Komisijas regulas Nr. 717/2014 3. panta 2a. un 3. punktu un 5. panta 1. un 2. punktu viena vienota uzņēmuma līmenī, ja pretendents pretendē uz atbalstu saskaņā ar Komisijas regulu Nr. 717/2014. Viens vienots uzņēmums ir uzņēmums, kas atbilst Komisijas regulas Nr. 717/2014 2. panta 2. punktā minētajiem kritērijiem."
· 19. Svītrot 36. punktu.
· 20. Izteikt 37. punktu šādā redakcijā:
· "37. Ja tiek pārkāpti Komisijas regulas Nr. 2023/2831, Komisijas regulas Nr. 1408/2013 vai Komisijas regulas Nr. 717/2014 nosacījumi, finansējuma saņēmējam ir pienākums atmaksāt sadarbības iestādei projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."
· 21. Izteikt 38. punktu šādā redakcijā:
· "38. Sadarbības iestāde lēmumu par de minimis atbalsta piešķiršanu saskaņā ar Komisijas regulas Nr. 2023/2831 7. panta 3. punktu un 8. pantu, Komisijas regulas Nr. 1408/2013 7. panta 4. punktu un 8. pantu vai Komisijas regulas Nr. 717/2014 7. panta 4. punktu un 8. pantu var pieņemt līdz minēto regulu darbības termiņa beigām."

